आम आदमी पार्टी के नेता केजरीवाल ने सोशल नेटवर्किंग साइट ट्विटर पर अपनी टिप्पणी में कहा, 'दिल्ली में सीएनजी के दाम बढ़ाए गए हैं. क्या समय को लेकर संदेह नहीं होता?'दिल्ली में सीएनजी की कीमत में गुरुवार को 4.50 रुपये प्रति किलोग्राम की भारी बढ़ोतरी की गई.इसके साथ ही पाइपों के जरिए सप्लाई की जाने वाली रसोई गैस (पीएनजी) का दाम भी 5.15 रुपये प्रति किलोग्राम तक बढ़ गया है. नई दरें गुरुवार आधी रात से लागू हो गई हैं.आधी रात के बाद से बढ़ी क़ीमतों के बाद दिल्ली में सीएनजी की क़ीमत 50 रुपये 10 पैसे प्रति किलोग्राम और नोयडा में सीएनजी की क़ीमत 56 रुपये 70 पैसे प्रति किलोग्राम हो गई है. दिल्ली और उत्तर प्रदेश में क़ीमतों में टैक्स के कारण अंतर है.मीडिया से बात करते हुए केजरीवाल ने कहा, "मैं कल फाइल देखने के बाद ही बता पाऊँगा कि क्या दाम बढ़ाने की ज़रूरत है और अगर इस वृद्धि को वापस नहीं ले सकते तो ऑटो के किराए को रिवाइज़ करना ज़रूरी हो जाएगा."केजरीवाल ने ऑटो वालों से अपील करते हुआ कहा, "ऑटो वाले हड़ताल पर न जाएँ और मुझे दो दिन का समय दें. अगर जरूरत हुई तो हम सारे ऑटो वालों के साथ बैठेंगे और उनकी सभी समस्याओं का समाधान किया जाएगा."केजरीवाल ने ऑटो वालों को सुधरने की भी नसीहत दी. उन्होंने कहा, "दोनों तरफ़ से काम करना होगा. ऑटो वालों से दिल्ली की जनता नाराज़ रहती है इसलिए उन्हें भी सुधरना होगा.केजरीवाल ने यह भी कहा कि ऑटो वालों को इसकी ट्रेनिंग दी जाएगी.दिल्ली के विधानसभा चुनावों के दौरान 



महंगाई एक बड़ा मुद्दा बनकर सामने आया था. उस समय प्याज की क़ीमते ख़ुदरा बाज़ार में अस्सी रुपये के आसपास पहुंच गई थीं. दिल्ली में अरविंद केजरीवाल ने शपथ ग्रहण से पहले दाम बढ़ाने के फ़ैसले पर आपत्ति जताई है.ऑटो चालकों और पीएनजी के आम उपभोक्ताओं को फ़ैसले से महंगाई की मार झेलनी पड़ेगी.(बीबीसी हिन्दी के एंड्रॉएड ऐप के लिए यहां 



क्लिक करें. आप हमें 



फ़ेसबुक और 



ट्विटर पर भी फ़ॉलो कर सकते हैं.)